《栽柳谣》
清代·沈云尊

栽柳复栽柳，伍伯持官符。下乡索钱如索逋，十株之值不得买一株。

栽柳堤两旁，灌溉日夜忙。枯死不汝贷，敲扑责补偿。

上官按部行阡陌，新柳濛濛拂幰碧。奖此良有司，奉令果称职。

乡氓或诉徵敛奇，戆直翻遭上官呵，柳株之值能几何。

作者简介：沈云尊，字青上，号若汀，元和人。乾隆庚子举人，官元城知县。有《若汀自定草》。